《谒泰伯庙》
明代·华善述

三让身将隐，千家国亦偏。庙唯称至德，乡不讳先贤。

卜洛无王业，归吴有墓田。县官修伏腊，野老记流传。

风土变夷后，云山采药前。柱痕龙跃夜，松盖鹤栖年。

阶藓乾秋日，炉尘幂暮烟。仰瞻遗像肃，端委尚依然。

作者简介：华善述，字仲达，号玉川，晚号被褐先生，明无锡人，华善继之弟。生卒年均不详，约明神宗万历十年前后在世。与兄善继俱有才名。善述著有《被揭先生稿》、《萧萧斋诗稿》。